open-index/open-wikipedia-markdown huggingface dataset:
ติ๊กต๊อก

**ติ๊กต๊อก** (ชื่อจดทะเบียน) โดยทั่วไปสะกด **ติ๊กต็อก** () และในจีนแผ่นดินใหญ่และฮ่องกง เรียก **โต่วอิน** () เป็นสื่อสังคมและบริการรับฝากวีดิทัศน์แบบสั้นที่ถือครองโดย ByteDance บริษัทอินเทอร์เน็ตสัญชาติจีน บริการนี้เป็นที่เก็บรวบรวมวิดีโอที่ผู้ใช้ส่งเข้ามามีความยาวตั้งแต่ 3 วินาทีถึง 60 นาที สามารถเข้าถึงผ่านแอปพลิเคชันและเว็บไซต์

นับตั้งแต่เปิดตัว ติ๊กต๊อกกลายเป็นหนึ่งในแพลตฟอร์มสื่อสังคมยอดนิยมที่สุดในโลก โดบใช้อัลกอริทึมการแนะนำเพื่อเชื่อมโยงผู้สร้างเนื้อหาและอินฟลูเอนเซอร์กับกลุ่มผู้ชมใหม่ ๆ ในเดือนเมษายน ค.ศ. 2020 ติ๊กต๊อกมีผู้ดาวน์โหลดผ่านมือถือมากกว่า 2 พันล้านครั้งทั่วโลก Cloudflare จัดให้ติ๊กต๊อกเป็นเว็บไซต์ยอดนิยมที่สุดประจำปี 2021 แซงหน้ากูเกิล ความนิยมของติ๊กต๊อกทำให้เทรนด์อาหาร, แฟชั่น และดนตรีที่เป็นกระแส เพื่อผลักดันและเพิ่มอิทธิพลทางวัฒนธรรมของแพลตฟอร์มไปทั่วโลก

ติ๊กต๊อกตกอยู่ภายใต้การตรวจสอบเนื่องจากการละเมิดความเป็นส่วนตัวเกี่ยวกับข้อมูล ปัญหาสุขภาพจิต ข้อมูลเท็จ เนื้อหาที่ไม่เหมาะสม อัลกอริทึมที่ทำให้เสพติด และบทบาทของมันในช่วงสงครามกาซา แม้ว่าติ๊กต๊อกยังคงสามารถเข้าถึงได้สำหรับผู้ใช้ในประเทศส่วนใหญ่ แต่ประเทศส่วนน้อย (รวมถึงอินเดียและอัฟกานิสถาน) ได้บังคับใช้การจำกัดแบบเต็มรูปแบบหรือบางส่วน ประเทศอื่น ๆ อีกมากมายจำกัดการใช้งานติ๊กต๊อกบนอุปกรณ์ที่รัฐบาลออกให้ ด้วยเหตุผลด้านความปลอดภัยหรือความเป็นส่วนตัว

## ประวัติ
ไบต์แดนซ์ (ByteDance) เปิดตัวติ๊กต๊อกในประเทศจีนเมื่อเดือนกันยายน พ.ศ. 2559 ติ๊กต๊อกได้รับการพัฒนาใน 200 วัน และภายในหนึ่งปีมีผู้ใช้ 100 ล้านคน มีการดูวิดีโอมากกว่า 1 พันล้านวิดีโอทุกวัน ติ๊กต๊อกได้รับการเปิดตัวในตลาดต่างประเทศเมื่อกันยายน พ.ศ. 2560 ในวันที่ 23 มกราคม พ.ศ. 2561 ติ๊กต๊อกเป็นแอปพลิเคชันอันดับ 1 จากการดาวน์โหลดแอปพลิเคชันฟรีในแอปสโตร์ต่าง ๆ ในประเทศไทยและประเทศอื่น ๆ ติ๊กต๊อกมีการดาวน์โหลดประมาณ 80 ล้านครั้งในสหรัฐ และ 800 ล้านครั้งทั่วโลก ตามข้อมูลจากเซ็นเซอร์ทาวเวอร์ซึ่งเป็นบริษัทวิจัยโทรศัพท์เคลื่อนที่ แต่ไม่รวมผู้ใช้แอนดรอยด์ในประเทศจีน คนดังรวมถึงจิมมี แฟลลอน และโทนี ฮอว์ก ได้เริ่มใช้แอปพลิเคชันเมื่อพฤศจิกายน พ.ศ. 2561 ในเมื่อวันที่ 3 กันยายน พ.ศ. 2562 ติ๊กต๊อกและเนชันแนลฟุตบอลลีกประกาศความร่วมมือหลายปี ความร่วมมือดังกล่าวรวมถึงการเปิดตัวอย่างเป็นทางการบัญชีของเนชันฟุตบอลลีก ที่จะนำเนชันฟุตบอลลีกให้เนื้อหาให้กับแฟน ๆ ทั่วโลก

เมื่อวันที่ 8 พฤศจิกายน 2566 ติ๊กต๊อกได้จดทะเบียนบริษัทในไทยชื่อว่า "บริษัท ติ๊กต๊อก ช็อป (ประเทศไทย)" จำกัด ด้วยทุนจดทะเบียน 5,000,000 บาท ในกลุ่มธุรกิจการขายปลีกทางอินเทอร์เน็ต มีที่ตั้งบริษัทอยู่ที่ บริษัท ติ๊กต๊อก เทคโนโลยีส์ จำกัด อาคารพาร์คสีลม  ชั้น 8-10 แขวงสีลม เขตบางรัก กรุงเทพฯ

## อ้างอิง

## อ่านเพิ่ม
* 

## แหล่งข้อมูลอื่น

*  
* โต่วอิน 


หมวดหมู่:ซอฟต์แวร์บนแอนดรอยด์
หมวดหมู่:บริษัทจีนที่ก่อตั้งในปี พ.ศ. 2559
หมวดหมู่:ปฏิสัมพันธ์ระหว่างมนุษย์และคอมพิวเตอร์
หมวดหมู่:ซอฟต์แวร์บนไอโอเอส
หมวดหมู่:เว็บไซต์หลายภาษา
หมวดหมู่:การประมวลสารสนเทศทางสังคม
หมวดหมู่:บริการเครือข่ายสังคม
หมวดหมู่:วัฒนธรรมของนักเรียน
หมวดหมู่:ซอฟต์แวร์ในปี พ.ศ. 2559
หมวดหมู่:บริษัทนานาชาติที่มีสำนักงานใหญ่อยู่ที่จีน
อัลโตคิวมูลัส

thumb|right|250px|เมฆอัลโตคิวมูลัส
**อัลโตคิวมูลัส** () มีชื่อเรียกมาจากภาษาละติน altus แปลว่า สูง และ cumulus แปลว่า เป็นกอง อัลโตคิวมูลัสเป็นเมฆที่มีลักษณะเป็นก้อนกลมอยู่รวมกันเป็นกลุ่ม มีขนาดใหญ่กว่าเซอร์โรคิวมูลัส แต่เล็กกว่าสเตรโตคิวมูลัส อัลโตคิวมูลัสมีอักษรย่อคือ Ac และสัญลักษณ์ 25px

เมฆอัลโตคิวมูลัสเป็นเมฆระดับกลาง ก่อตัวที่ชั้นโทรโพสเฟียร์ที่ระดับความสูง 7,000–18,000 ฟุต (2,000–5,000 เมตร) เมฆชนิดนี้สามารถก่อตัวได้จากหลายสาเหตุ เช่น การสลายตัวของเมฆอัลโตสเตรตัส หรือการยกตัวของอากาศชื้นที่ถูกทำให้เย็นตัวลงด้วยความปั่นป่วนของอากาศ อัลโตคิวมูลัสมีลักษณะคล้ายกับเซอร์โรคิวมูลัสซึ่งเป็นเมฆที่อยู่ระดับสูงกว่า แต่ต่างกันที่อัลโตคิวมูลัสมีสีขาวและเทา ในขณะที่เซอร์โรคิวมูลัสมีสีขาวและเล็กกว่า นอกจากนี้อัลโตคิวมูลัสไม่ก่อปรากฏการณ์เฮโล ซึ่งเป็นปรากฏการณ์ที่พบได้ในกลุ่มเมฆระดับสูง โดยทั่วไปอัลโตคิวมูลัสไม่ก่อให้เกิดฝนตก แต่สามารถใช้พยากรณ์ถึงสภาพอากาศที่เปลี่ยนแปลงภายในวันนั้นหรือวันต่อมาได้

เมฆอัลโตคิวมูลัสสามารถจำแนกเป็นเมฆย่อยได้ 5 ชนิด ได้แก่
* อัลโตคิวมูลัส แคสเซลเลนัส (altocumulus castellanus) เกิดจากมวลอากาศที่ยกตัวสูงขึ้น ทำให้ไอน้ำในอากาศควบแน่นกลายเป็นเมฆที่มียอดแหลมสูงคล้ายปราการ บางครั้งอาจใช้พยากรณ์ถึงพายุฟ้าคะนอง
* อัลโตคิวมูลัส ฟลอกคัส (altocumulus floccus) บางครั้งเกิดจากการสลายตัวของฐานเมฆอัลโตคิวมูลัส แคสเซลเลนัส กลายเป็นเมฆที่มีลักษณะคล้ายก้อนสำลี ที่ฐานมีริ้วเกิดจากหยาดน้ำฟ้าที่ตกไม่ถึงพื้นดิน
* อัลโตคิวมูลัส เลนติคูลาริส (altocumulus lenticularis) เกิดจากอากาศชื้นที่ลอยตัวเหนือพื้นที่สูง กลายเป็นเมฆที่มีลักษณะคล้ายจานร่อน เมฆชนิดนี้มักลอยตัวนิ่งอยู่บนท้องฟ้า ไม่ถูกพัดไปตามกระแสลมเหมือนเมฆชนิดอื่น
* อัลโตคิวมูลัส สเตรติฟอร์มิส (altocumulus stratiformis) เป็นเมฆชนิดที่พบได้บ่อย มีลักษณะเป็นแผ่นบาง ๆ แผ่ขยายเป็นบริเวณกว้าง
* อัลโตคิวมูลัส โวลูตัส (altocumulus volutus) เป็นเมฆที่พบเห็นได้ยาก ลักษณะเป็นเมฆแถวยาวเดี่ยว ๆ ไม่รวมตัวกับเมฆอื่น

## ระเบียงภาพ

ไฟล์:Altocumulus-Castellanus.jpg|เมฆอัลโตคิวมูลัส แคสเซลเลนัส
ไฟล์:Altocumulus floccus HSV 20170526.jpg|เมฆอัลโตคิวมูลัส ฟลอกคัส
ไฟล์:Miscanti Lagoon San Pedro de Atacama Chile Luca Galuzzi 2006.jpg|เมฆอัลโตคิวมูลัส เลนติคูลาริส
ไฟล์:Altocumulus stratiformis in Strasbourg evening.jpg|เมฆอัลโตคิวมูลัส สเตรติฟอร์มิส


## อ้างอิง

หมวดหมู่:อุตุนิยมวิทยา
หมวดหมู่:เมฆ
พิพิธภัณฑสถานแห่งชาติ สตูล

**พิพิธภัณฑสถานแห่งชาติ สตูล** เป็นพิพิธภัณฑ์แห่งหนึ่งตั้งอยู่ภายในคฤหาสน์กูเด็น ตำบลพิมาน อำเภอเมืองสตูล จังหวัดสตูล มีพื้นที่ราว 1 ไร่ 3 งาน 15 ตารางวา แบ่งส่วนการจัดแสดงทั้งสองชั้น แต่ละชั้นแบ่งออกเป็นสี่ส่วน ภายในจัดแสดงศิลปวัฒนธรรม ประเพณี และวิถีชีวิตของจังหวัดสตูล เปิดให้บริการในวันพุธ-อาทิตย์ เวลา 09.00-16.00 น. เสียค่าเข้าชมในอัตราผู้ใหญ่ 30 บาท และเด็ก 10 บาท

## ประวัติ
คฤหาสน์กูเด็นมีรูปแบบสถาปัตยกรรมโคโลเนียลสร้างเมื่อ พ.ศ. 2441 แล้วเสร็จใน พ.ศ. 2459 เป็นของพระยาภูมินารถภักดี (ตนกูบาฮารุดดิน บินกูแมะ) ต้นสกุลบินตำมะหงง ซึ่งเป็นเจ้าเมืองสตูลในรัชสมัยพระบาทสมเด็จพระจุลจอมเกล้าเจ้าอยู่หัว เดิมถูกสร้างขึ้นเพื่อเป็นที่ประทับของพระบาทสมเด็จพระจุลจอมเกล้าเจ้าอยู่หัวเมื่อคราวเสด็จประพาสปักษ์ใต้แต่มิได้ประทับแรม คฤหาสน์หลังนี้จึงตกเป็นของพระยาภูมินารถภักดีและทายาท แต่ช่วงสงครามโลกครั้งที่สองเป็นต้นมาคฤหาสน์หลังดังกล่าวได้แปรสภาพเป็นสถานที่ราชการหลายประเภท เช่น เป็นกองบัญชาการทหารญี่ปุ่น เป็นสำนักงานเทศบาลสตูล เป็นศาลากลางจังหวัดสตูล และเป็นโรงเรียนเทศบาล 1 เป็นต้น

กระทั่งกรมศิลปากรประกาศให้คฤหาสน์กูเด็นเป็นโบราณสถานแห่งชาติเมื่อวันที่ 14 กุมภาพันธ์ พ.ศ. 2532 และได้พัฒนาคฤหาสน์กูเด็นเป็นพิพิธภัณฑสถานแห่งชาติ สตูล ให้ประชาชนเข้าศึกษาประวัติศาสตร์และศิลปวัฒนธรรมของจังหวัดสตูล โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินเปิดเมื่อวันที่ 9 มิถุนายน พ.ศ. 2543

## อ้างอิง

สตูล
หมวดหมู่:สิ่งก่อสร้างในอำเภอเมืองสตูล
หมวดหมู่:เจ้าเมืองสตูล
หมวดหมู่:สิ่งก่อสร้างตั้งแต่ พ.ศ. 2459
หมวดหมู่:โบราณสถานในจังหวัดสตูล
สตูล
หมวดหมู่:ก่อตั้งในสยามในปี พ.ศ. 2459
เอโซะลา

**บริษัท เอโซะลา จํากัด** () เป็นสตูดิโอแอนิเมชันสัญชาติญี่ปุ่น

## ผลงาน
### ซีรี่ส์โทรทัศน์

## อ้างอิง

## แหล่งข้อมูลอื่น
*


หมวดหมู่:บริษัทอนิเมะ
เจ้าหอกลอง

[thumb|upright|[เทวรูปเจ้าหอกลอง ณ ศาลหลักเมืองกรุงเทพมหานคร]]
**เจ้าหอกลอง** เป็นเทพารักษ์ประจำหอกลองตามคติศาสนาพื้นเมืองของไทยของวิญญาณนิยม ลักษณะเป็นรูปหล่อสำริดปิดทองพระเศียรทรงมงกุฎยอดชัย ทรงยืนบนแท่นแปดเหลี่ยมพระหัตถ์ยกชูขึ้นเสมอพระอุระ พระหัตถ์ขวาถือดอกบัว พระหัตถ์ซ้ายถือเขาสัตว์ มีหน้าที่ดูแลเหตุการณ์ต่าง ๆ ที่เกิดขึ้นในแผ่นดิน เช่น คอยรักษาเวลา ย่ำรุ่ง ย่ำค่ำ และเที่ยงคืน เมื่อเกิดเหตุอัคคีภัย หรือมีกองทัพศัตรูยกมาประชิดพระนคร

## อ้างอิง

หมวดหมู่:เทวดาตามความเชื่อของไทย
เอช.โอ.ที.

**เอชโอที** (;  ย่อมาจาก ไฮไฟว์ออฟทีเนเชอส์) เป็นบอยแบนด์เกาหลีใต้ที่ก่อตั้งโดยเอสเอ็มเอนเตอร์เทนเมนต์เมื่อปี ค.ศ. 1996 พวกเขาเป็นกลุ่มไอดอลกลุ่มแรกของเคป็อป และสูตรสำเร็จของพวกเขากลายเป็นต้นแบบสำหรับกลุ่มเคป็อปหลายกลุ่มตามมา เอชโอทีประกอบด้วยสมาชิกห้าคน ได้แก่ มุน ฮี-จุน, ชัง อู-ฮย็อก, โทนี อัน, คังตะ, และ อี แจ-ว็อน

ในช่วงทีเอชโอทีทำกิจกรรมอยู่ พวกเขาขายเพลงได้มากกว่า 6.4 ล้านแผ่นในเกาหลีใต้ ทั้งยังประสบความสำเร็จทางการค้าในจีนและญี่ปุ่น และเป็นหนึ่งในกลุ่มไอดอลกลุ่มแรกของกระแสเกาหลีในเอเชีย

กลุ่มสิ้นสุดในปี 2001 เนื่องจากความขัดแย้งทางสัญญากับเอสเอ็มเอนเตอร์เทนเมนต์ ซึ่งแฟน ๆ หลายร้อยคนขึ้นเวทีประท้วงต่อต้านบริษัท

## อ้างอิง

## แหล่งข้อมูลอื่น

* Official website (archived) (in Korean)

หมวดหมู่:เอสเอ็มทาวน์
หมวดหมู่:กลุ่มดนตรีเคป็อป
หมวดหมู่:บอยแบนด์เกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2539
หมวดหมู่:กลุ่มดนตรีที่ยุบเลิกในปี พ.ศ. 2544
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:ผู้ชนะมามาอะวอดส์
ซูเปอร์เอ็ม

**ซูเปอร์เอ็ม** (; ) เป็นซูเปอร์กรุปเคป็อป ก่อตั้งโดยเอสเอ็มเอนเตอร์เทนเมนต์และ​ แคปิตอลเรเคิดส์​ เมื่อปี 2019 ประกอบด้วยสมาชิกเจ็ดคนจากบอยแบนด์ของเอสเอ็ม ได้แก่ แทมิน จากชายนี, แบ็กฮย็อน และไค จากเอ็กโซ, แทยงและมาร์ก จากเอ็นซีที 127, เตนล์ และลูคัส จากเวย์วี

## ประวัติ
 
สมาชิกทั้งหมดของ ซูเปอร์​เอ็ม​ ถูกรวมตัวจากกลุ่มเด็กที่มีอยู่ภายใต้การจัดการของ เอสเอ็มเอนเตอร์เทนเมนต์ แทมินเดบิวต์ครั้งแรกในฐานะสมาชิกของ ชายนี​ ในเดือนพฤษภาคม 2008 แบ็กฮย็อน และ ไค เดบิวต์ในฐานะสมาชิก​ เอ็กโซ​ ในเดือนเมษายน 2012 แทยง, เตนล์ และ มาร์ก เดบิวต์ในฐานะสมาชิก เอ็นซีที ในเดือนเมษายน 2016 ลูคัส เดบิวต์ในเดือนกุมภาพันธ์ 2018 ในฐานะสมาชิกใหม่ของ เอ็นซีที ต่อมา แทยง และ มาร์ก ถูกเพิ่มเข้ามาใน เอ็นซีที 127 ของเกาหลีใต้ที่ เอ็นซีที 127 ในเดือนกรกฎาคม 2559 ในขณะที่ เตนล์ และ ลูคัส ถูกเพิ่มเข้าใน เวย์วี ซึ่งเป็นฐานในจีนของ เอ็นซีที ในเดือนมกราคม 2019

## สมาชิก
* แบ็กฮย็อน (หัวหน้าวง)​
* แทมิน​
* ไค​
* แทยง
* เตนล์
* ลูคัส
* มาร์ก

## ผลงานเพลง
### เอกซ์เทนเดดเพลย์
* Jopping (2019)​
* Super Car​ (2019)​
* I Can't Stand The Rain (2019)​
* No Manners​ (2019)​
* 2 Fast​ (2019)​
* 100 (2020)
* Tiger Inside
* One (Monster & Infinity)

## อ้างอิง

## แหล่งข้อมูลอื่น
* 

หมวดหมู่:บอยแบนด์เกาหลีใต้
หมวดหมู่:กลุ่มดนตรีที่ก่อตั้งในปี พ.ศ. 2562
หมวดหมู่:ศิลปินสังกัดแคปิตอลเรเคิดส์
หมวดหมู่:ชายนี
หมวดหมู่:เอ็กโซ
หมวดหมู่:ก่อตั้งในประเทศเกาหลีใต้ในปี พ.ศ. 2562
หมวดหมู่:วงกลุ่มเจ็ดสัญชาติเกาหลีใต้
ไฟป่าป่าฝนแอมะซอน พ.ศ. 2562

ฤดูกาล**ไฟป่าป่าฝนแอมะซอน พ.ศ. 2562** มีการเพิ่มขึ้นของไฟป่าในป่าฝนแอมะซอนและชีวนิเวศแอมะซอนในประเทศบราซิล โบลิเวีย ปารากวัย และเปรูระหว่างฤดูแล้งเขตร้อนแถบแอมะซอน ปกติไฟป่าเกิดในช่วงฤดูแล้งอันเนื่องจากวิธีการทำไร่เลื่อนลอย (slash-and-burn) เพื่อใช้ถางป่าสำหรับทำที่กสิกรรม เลี้ยงปศุสัตว์ ทำไม้และทำเหมือง ทำให้เกิดการทำลายป่าฝนแอมะซอน แม้การกระทำดังกล่าวโดยทั่วไปมิชอบด้วยกฎหมายในประเทศเหล่านี้ แต่การบังคับใช้การคุ้มครองสิ่งแวดล้อมอาจหละหลวม การเพิ่มจำนวนครั้งไฟป่าในปี 2562 ทำให้เกิดความกังวลนานาชาติเกี่ยวกับชะตากรรมของป่าฝนแอมะซอน ซึ่งเป็นแหล่งกักเก็บคาร์บอนไดออกไซด์ใหญ่สุดของโลกและมีบทบาทสำคัญในการเปลี่ยนแปลงสภาพภูมิอากาศของโลก

สถาบันวิจัยอวกาศแห่งชาติบราซิล (อิงปี) เป็นผู้รายงานเหตุเป็นครั้งแรกในเดือนมิถุนายนและกรกฎาคม 2562 ผ่านระบบการเฝ้าสังเกตด้วยดาวเทียม แต่นานาประเทศเริ่มให้ความสนใจสถานการณ์ในเดือนสิงหาคม 2562 เมื่อนาซายืนยันข้อค้นพบของอิงปี และควันจากไฟป่าซึ่งมองเห็นได้จากดาวเทียมปกคลุมนครเซาเปาลูแม้อยู่ห่างจากไฟป่าหลายพันกิโลเมตร ในวันที่ 29 สิงหาคม 2562 อิงปีรายงานอัคคีภัยกว่า 80,000 ครั้งทั่วประเทศบราซิล ซึ่งเพิ่มขึ้น 77% เมื่อเทียบกับช่วงเวลาเดียวกันเมื่อปีก่อน และกว่า 40,000 ครั้งอยู่ในเขตอามาโซนียาเลกัลของบราซิลซึ่งมีป่าแอมะซอน 60% นอกจากนี้ ยังมีรายงานอัคคีภัยเพิ่มขึ้นเมื่อเทียบกับปีก่อนในโบลิเวีย ปารากวัย และเปรูด้วย โดยจำนวนครั้งอัคคีภัยในปี 2562 มีกว่า 19,000 ครั้ง, 11,000 ครั้ง และ 6,700 ครั้งตามลำดับจากสถิติ ณ วันที่ 29 สิงหาคม 2562 ประมาณการว่ามีพื้นที่ป่ากว่า 9,060 ตารางกิโลเมตรในชีวนิเวศแอมะซอนสูญเสียไปจากไฟป่าในปี 2562 นอกเหนือจากผลกระทบต่อภูมิอากาศโลกแล้ว ไฟป่ายังก่อให้เกิดความกังวลด้านสิ่งแวดล้อมจากปริมาณคาร์บอนไดออกไซด์และคาร์บอนมอนอกไซด์สูงที่ไฟปล่อยออกมา ผลกระทบที่อาจเกิดขึ้นต่อความหลากหลายทางชีวภาพของแอมะซอน และภัยคุกคามต่อชนเผ่าพื้นเมืองที่อาศัยอยู่ในป่า 

อัตราอัคคีภัยที่เพิ่มขึ้นในบราซิลทำให้เกิดความกังวลเมื่อผู้นำระหว่างประเทศ โดยเฉพาะอย่างยิ่ง แอมานุแอล มาครง ประธานาธิบดีฝรั่งเศส และองค์การนอกภาครัฐด้านสิ่งแวดล้อมระบุว่าสาเหตุมาจากนโยบายนิยมธุรกิจของฌาอีร์ โบลโซนารู ประธานาธิบดีบราซิล ซึ่งผ่อนปรนการคุ้มครองสิ่งแวดล้อมและส่งเสริมการทำลายป่าแอมะซอนหลังเข้ารับตำแหน่งในเดือนมกราคม 2562 โบลโซนารูทีแรกปฏิเสธการเรียกร้องของนานาชาติให้ออกมาตรการ แต่หลังประชาคมระหว่างประเทศเพิ่มแรงกดดันในการประชุมกลุ่ม 7 ครั้งที่ 45 และการขู่ปฏิเสธความตกลงการค้าเสรีสหภาพยุโรป–เมร์โกซูร์ โบลโซนารูจึงส่งทหารกว่า 44,000 นายและจัดสรรงบประมาณเพื่อดับเพลิง และต่อมาออกกฤษฎีกาป้องกันไฟป่าดังกล่าวเป็นเวลาหกสิบวัน ในการประชุมกลุ่ม 7 มาครงเจรจากับชาติอื่นเพื่อจัดสรรเงินช่วยเหลือฉุกเฉิน 22 ล้านดอลลาร์สหรัฐแก่ประเทศแถบแอมะซอนที่ได้รับผลกระทบจากไฟป่า

## อ้างอิง

หมวดหมู่:ภัยพิบัติในปี พ.ศ. 2562
หมวดหมู่:ทวีปอเมริกาใต้
หมวดหมู่:ภัยพิบัติในประเทศบราซิล
หมวดหมู่:ภัยพิบัติในประเทศโบลิเวีย
หมวดหมู่:ภัยพิบัติในประเทศปารากวัย
หมวดหมู่:ภัยพิบัติในประเทศเปรู
คอนคาแคฟเนชันส์ลีก ฤดูกาล 2019–20

**คอนคาแคฟเนชันส์ลีก ฤดูกาล 2019–20** () เป็นการแข่งขันฤดูกาลแรกสุดของคอนคาแคฟเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2019 (ลีก) และ มิถุนายน ค.ศ. 2020 (รอบสุดท้าย)

## รูปแบบ

## ตารางแข่งขัน
ด้านล่างคือตารางแข่งขันคอนคาแคฟเนชันส์ลีก ฤดูกาล 2019–20

กำหนดการแข่งขันได้รับการยืนยันโดยคอนคาแคฟ เมื่อวันที่ 21 พฤษภาคม ค.ศ. 2019 
 
## รอบคัดเลือก

## ลีกเอ

### กลุ่มเอ

### กลุ่มบี

### กลุ่มซี

### กลุ่มดี

## ลีกบี

### กลุ่มเอ

### กลุ่มบี

### กลุ่มซี

### กลุ่มดี

## ลีกซี

### กลุ่มเอ

### กลุ่มบี

### กลุ่มซี

### กลุ่มดี

## อ้างอิง

## แหล่งข้อมูลอื่น
*

หมวดหมู่:คอนคาแคฟเนชันส์ลีก
เซอร์โรคิวมูลัส

thumb|right|250px|เมฆเซอร์โรคิวมูลัสเหนือท้องฟ้าเมือง Gåseberg ประเทศสวีเดน
**เซอร์โรคิวมูลัส** () มีชื่อเรียกมาจากภาษาละติน cirrus แปลว่า ลอนผม และ cumulus แปลว่า เป็นกอง เซอร์โรคิวมูลัสเป็นเมฆสีขาวขนาดเล็กอยู่รวมกันเป็นกลุ่ม เป็นหนึ่งในเมฆระดับสูงร่วมกับเซอร์รัสและเซอร์โรสเตรตัส เซอร์โรคิวมูลัสมีอักษรย่อคือ Cc และสัญลักษณ์ 25px

เซอร์โรคิวมูลัสเป็นเมฆที่ก่อตัวในชั้นโทรโพสเฟียร์ ที่ระดับความสูง 20,000–40,000 ฟุต (6,000–12,000 เมตร) เกิดจากการพาความร้อนในอากาศทำให้ไอน้ำบางส่วนกลายสภาพเป็นผลึกน้ำแข็งหรือน้ำในสถานะเย็นยวดยิ่ง เมฆเซอร์โรคิวมูลัสมีลักษณะคล้ายกับเมฆอัลโตคิวมูลัสและแยกได้ยากเนื่องจากบางครั้งเมฆสองชนิดนี้เกิดร่วมกันจากคอนเทรลของเครื่องบิน แต่โดยทั่วไปเซอร์โรคิวมูลัสเป็นเมฆที่อยู่ระดับสูงกว่า มีขนาดเล็กกว่าและก่อให้เกิดปรากฏการณ์เฮโล เซอร์โรคิวมูลัสเป็นเมฆที่ไม่ก่อให้เกิดฝนตก แต่อาจก่อให้เกิดน้ำโปรยฐานเมฆ หรือหยาดน้ำฟ้าที่ระเหยก่อนจะตกถึงพื้นดิน บางครั้งในช่วงก่อนดวงอาทิตย์ขึ้นหรือตก เซอร์โรคิวมูลัสจะปรากฏเป็นสีส้มหรือแดงบนท้องฟ้า ทำให้ถูกขนามนามว่าเป็นหนึ่งใน "เมฆที่งดงามที่สุด"

เซอร์โรคิวมูลัสสามารถจำแนกออกเป็นเมฆย่อยได้สี่ชนิด ได้แก่ เซอร์โรคิวมูลัส แคสเซลเลนัส (cirrocumulus castellanus, เมฆทรงกลมขนาดเล็ก มียอดแหลมคล้ายปราการ), เซอร์โรคิวมูลัส ฟลอกคัส (cirrocumulus floccus, เมฆทรงกลมขนาดเล็ก มีริ้วที่ฐาน), เซอร์โรคิวมูลัส เลนติคูลาริส (cirrocumulus lenticularis, เมฆสีขาวนวล ลักษณะยืดออกคล้ายจานร่อน) และเซอร์โรคิวมูลัส สเตรติฟอร์มิส (cirrocumulus stratiformis, เมฆขนาดเล็กอยู่รวมเป็นกลุ่มผืนบาง ๆ คล้ายเกล็ดปลา)

## ระเบียงภาพ

ไฟล์:Cirrocumulus castellanus undulatus and Cirrocumulus floccus.jpg|เมฆเซอร์โรคิวมูลัส แคสเซลเลนัส (ตรงกลาง)
ไฟล์:Cirrocumulus 20040830.jpg|เมฆเซอร์โรคิวมูลัส ฟลอกคัส
ไฟล์:Wooded Fringe with Clouds and Vapor Trails - Hood River - Oregon - USA.jpg|เมฆเซอร์โรคิวมูลัส เลนติคูลาริส (ก้อนสีขาว)
ไฟล์:Cirrocumulus stratiformis - Clouds - Salt Lake City - Kolkata 2013-11-16 0619.JPG|เมฆเซอร์โรคิวมูลัส สเตรติฟอร์มิส


## อ้างอิง

หมวดหมู่:อุตุนิยมวิทยา
หมวดหมู่:เมฆ
ร่างกฎหมายการส่งผู้ร้ายข้ามแดนฮ่องกง พ.ศ. 2562

**ร่างรัฐบัญญัติกฎหมายผู้หนีคดีและความช่วยเหลือร่วมกันทางกฎหมายในคดีอาญา (แก้ไขเพิ่มเติม) ค.ศ. 2019** (; ) เป็นร่างกฎหมายที่มีการเสนอว่าด้วยการส่งผู้ร้ายข้ามแดน เป็นการแก้ไขเพิ่มเติมข้อบัญญัติผู้กระทำความผิดที่หลบหนี (Cap. 503) ที่เกี่ยวข้องกับข้อตกลงการส่งตัวกลับเป็นพิเศษและข้อบัญญัติความช่วยเหลือร่วมกันทางกฎหมายในคดีอาญา (Cap. 525) เพื่อให้สามารถช่วยเหลือซึ่งกันและกันทางกฎหมายระหว่างฮ่องกงกับนอกฮ่องกงได้ รัฐบาลฮ่องกงเสนอร่างกฎหมายดังกล่าวในเดือนกุมภาพันธ์ 2562 เพื่อตั้งกลไกสำหรับส่งตัวผู้กระทำความผิดไม่เฉพาะกับไต้หวันเท่านั้น แต่ยังรวมถึงจีนแผ่นดินใหญ่และมาเก๊า ซึ่งได้รับการยกเว้นตามกฎหมายปัจจุบันด้วย

การเสนอร่างกฎหมายดังกล่าวทำให้เกิดข้อวิจารณ์อย่างกว้างขวางทั้งในและนอกฮ่องกงจากวิชาชีพกฎหมาย องค์การนักหนังสือพิมพ์ กลุ่มธุรกิจ และรัฐบาลต่างประเทศด้วยเกรงว่าระบบกฎหมายของฮ่องกงและการคุ้มครองในตัวอาจถูกบ่อนทำลาย เช่นเดียวกับทำลายบรรยากาศธุรกิจของฮ่องกง มีการประท้วงต่อต้านร่างกฎหมายนี้หลายครั้งทั้งในฮ่องกงและนครอื่นนอกดินแดน วันที่ 9 มิถุนายน ผู้ประท้วงที่มีจำนวนโดยประมาณหลายแสนถึงกว่าหนึ่งล้านคนเดินขบวนตามท้องถนนและเรียกร้องให้ผู้บริหารสูงสุด แคร์รี หลั่ม ออกจากตำแหน่ง วันที่ 15 มิถุนายน แคร์รี หลั่มประกาศว่าจะชะลอร่างกฎหมายนี้ การประท้วงดำเนินต่อไปโดยเรียกร้องให้ถอนร่างกฎหมายดังกล่าวโดยสิ้นเชิงและให้มีสิทธิออกเสียงเลือกตั้งทั่วไป วันที่ 4 กันยายน หลั่มให้คำมั่นอย่างเป็นทางการว่าจะยื่นญัตติถอนร่างกฎหมายหลังมีสมัยประชุมสภานิติบัญญัติใหม่

## อ้างอิง

หมวดหมู่:ฮ่องกง
หมวดหมู่:พ.ศ. 2562
ไอ คูโรโงะ

**ไอ คูโรโงะ** (; 14 มิถุนายน ค.ศ. 1998 – ) เป็นนักเล่นวอลเลย์บอลหญิงชาวญี่ปุ่น ปัจจุบันเล่นให้แก่สโมสร โทเรย์แอร์โรส์ ในลีกสูงสุดของประเทศญี่ปุ่น นอกจากนี้เธอเป็นส่วนหนึ่งของทีมวอลเลย์บอลหญิงแห่งชาติญี่ปุ่นตั้งแต่ปี ค.ศ. 2017 โดยเล่นในตำแหน่งหัวเสาซ้าย (Outside hitter) เป็นหลัก เธอเป็นส่วนหนึ่งในรายชื่อผู้เล่นในการแข่งขันโอลิมปิกฤดูร้อน 2020 ซึ่งเธอได้ลงเล่นในตำแหน่งหัวเสาขวา

นอกจากนี้เธอยังเคยเข้าร่วมการแข่งขันหลายรายการทั้งในทีมชาติระดับเยาวชนและทีมชาติชุดใหญ่ เช่น ชิงแชมป์โลก รุ่นอายุไม่เกิน 20 ปี 2017, เอเชียนเกมส์ 2018, และเนชันส์ลีก

## สังกัดสโมสร
*  โทเรย์แอร์โรส์ (ค.ศ. 2017–ปัจจุบัน)

## อ้างอิง

หมวดหมู่:บทความเกี่ยวกับ นักวอลเลย์บอล ที่ยังไม่สมบูรณ์
หมวดหมู่:ตัวตบหัวเสาวอลเลย์บอล
หมวดหมู่:ตัวตบตรงข้ามวอลเลย์บอล
หมวดหมู่:ผู้เล่นสโมสรวอลเลย์บอลโทเรย์แอร์โรส์ (ทีมหญิง)
หมวดหมู่:บุคคลจากอุตสึโนมิยะ
หมวดหมู่:นักวอลเลย์บอลหญิงชาวญี่ปุ่น
หมวดหมู่:นักวอลเลย์บอลในโอลิมปิกฤดูร้อน 2020
ยุทธการที่แปะแบ๊

**ยุทธการที่แปะแบ๊** () เป็นศึกแรกในชุดสงครามที่นำไปสู่ศึกแตกหักในยุทธการที่กัวต๋อ ระหว่างขุนศึกอ้วนเสี้ยวและโจโฉในภาคเหนือของจีนในช่วงปลายราชวงศ์ฮั่นตะวันออกของจีน แม้ว่าจะโจโฉชนะในศึกนี้และอ้วนเสี้ยวเสียงันเหลียงขุนพลฝีมือดี แต่โจโฉก็ทิ้งที่มั่นที่แปะแบ๊เพื่อเข้ายึดกุมจุดยุทธศาสตร์สำคัญที่กัวต๋อ 

## ภูมิหลัง
ในช่วงคริสต์ทศวรรษที่ 190 ราชวงศ์ฮั่นตะวันออกเข้าสู่ยุคขุนศึก หลังจากผ่านไปหลายปี จีนตอนเหนือก็ถูกแบ่งตามแนวแม่น้ำฮวงโหโดย 2 ขุนศึก: อ้วนเสื้ยวทางเหนือ และอดีตพันธมิตรของเขาคือโจโฉทางใต้ เมื่อเห็นได้ชัดว่าการเผชิญหน้าเป็นสิ่งที่หลีกเลี่ยงไม่ได้ ขุนศึกทั้ง 2 จึงรวบรวมกำลังตั้งรับตามแนวแม่น้ำฮวงโห

ในเวลานั้น ไป๋หม่า (白馬) อยู่ทางใต้ของแม่น้ำตรงข้ามกับลี่หยาง (黎陽) ซึ่งเป็นฐานทัพสำคัญของอ้วนเสี้ยว

## ยุทธการ
ระหว่างวันที่ 3 มีนาคมและวันที่ 1 เมษายน ค.ศ. 200 อ้วนเสี้ยวให้ขุนพลงันเหลียงพร้อมด้วยกัวเต๋าและอิเขงเข้าแม่น้ำไปโจมตีที่มั่นของเล่าเอี๋ยนที่แปะแบ๊ ตัวอ้วนเสี้ยวตั้งมั่นอยู่ด้านหลังที่ลิหยงพร้อมกองทัพหลักเตรียมจะข้ามแม่น้ำ ก่อนหน้านี้จอสิวที่ปรึกษาของอ้วนเสี้ยวคัดค้านไม่ให้งันเหลียงนำทัพไปโจมตี กล่าวว่างันเหลียงแม้จะกล้าหาญแต่ก็ใจร้อนหุนหันไม่อาจจัดการภารกิจเพียงลำพัง แต่อ้วนเสี้ยวปฏิเสธคำแนะนำของจอสิว

## ผลสืบเนื่อง

## ในนิยาย''สามก๊ก''

## หมายเหตุ

## อ้างอิง
* 
* 
* ล่อกวนตง (ศตวรรษที่ 14). *[[สามก๊ก]]* (*ซันกั๋วเหยี่ยนอี้*).

หมวดหมู่:พ.ศ. 743
แปะแบ๊
หมวดหมู่:ประวัติศาสตร์การทหารในมณฑลเหอหนาน
กรายอวา

**กรายอวา** () เป็นเมืองใหญ่เป็นอันดับ 6 ของประเทศโรมาเนีย และเป็นเมืองหลวงของเทศมณฑลดอลฌ์ ตั้งอยู่บนฝั่งตะวันออกของแม่น้ำฌิว ทางตอนกลางของออลเตเนีย เป็นเมืองศูนย์กลางทางการเมืองมาอย่างยาวนาน และตั้งเกือบตรงกลางของเซาเทิร์นคาร์เพเทียน (ทิศเหนือ) กับแม่น้ำดานูบ (ทิศใต้) กรายอวาเป็นเมืองการค้าที่สำคัญทางทิศตะวันตกของบูคาเรสต์ เมืองมีความสำเร็จในการเป็นศูนย์กลางการค้าขายในภูมิภาคทั้ง ๆ ที่เกิดแผ่นดินไหวเมื่อปี ค.ศ. 1790 เกิดโรคระบาดรุนแรงเมื่อปี ค.ศ. 1795 และการจู่โจมของ ชาวตุรกีในปี ค.ศ. 1802 ที่มีการเผาเมืองเกิดขึ้น

## อ้างอิง

หมวดหมู่:เมืองในประเทศโรมาเนีย
ตีมีชออารา

**ตีมีชออารา** (, ; ,  หรือ ) เป็นเมืองหลวงของเทศมณฑลตีมิช และเป็นเมืองใหญ่เป็นอันดับ 3 ของประเทศโรมาเนีย อีกทั้งยังเป็นศูนย์กลางด้านสังคม เศรษฐกิจ และวัฒนธรรมของโรมาเนียตะวันตก เมืองมีชื่อเล่นว่า *[[เวียนนาน้อย]]* (Little Vienna) หรือ *นครแห่งดอกไม้* (City of Flowers) ตีมีชออาราอาจถือได้ว่าเป็นเมืองหลวงอย่างไม่เป็นทางการของเมืองประวัติศาสตร์ บานัต ยังเป็นเมืองที่มีประชากรมากที่สุดเป็นอันดับ 3 ของโรมาเนีย มีประชากร 319,279 คน จากการสำรวจสำมะโนประชากรปี 2011 เป็นที่อยู่อาศัยของคนเกือบครึ่งล้านในเขตมหานคร โดยมีนักเรียน นักศึกษามากกว่า 30,000 คน ที่มาจาก 50 กว่าประเทศ 

เช่นเดียวกับหลาย ๆ เมืองใหญ่ในโรมาเนีย ตีมีชออารามีการให้บริการการท่องเที่ยวเชิงการแพทย์โดยเฉพาะทางด้านทันตกรรม เมืองยังมีสถาบันการศึกษาที่ยอดเยี่ยม มีนักศึกษาต่างชาติมาศึกษาหลายพันคน โดยเฉพาะโรงเรียนแพทย์ เป็นเมืองศูนย์กลางทางเทคโนโลยี เป็นหนึ่งในเมืองที่มีประสิทธิภาพด้านไอทีที่สุดในโรมาเนีย พอ ๆ กับเมืองบูคาเรสต์, กลุฌ-นาปอกา, ยัช และบราชอฟ จากข้อมูลปี 2013 ตีมีชออารา เป็นเมืองที่มีความเร็วดาวน์โหลดทางอินเทอร์เน็ตเร็วที่สุดในโลก

ตีมีชออาราเป็นเมืองแห่งแรกในแผ่นดินใหญ่ของยุโรปและเป็นเมืองที่ 2 ของโลกถัดจากนครนิวยอร์กที่มีการติดตั้งโคมไฟฟ้าถนน (ปี ค.ศ. 1884) และยังเป็นเมืองแห่งที่สองของยุโรปและแห่งแรกของราชอาณาจักรฮังการีที่ใช้ม้าลากจูงรถราง เมื่อปี 1869 ยังเปิดห้องสมุดสาธารณะที่ให้ยืมหนังสือแห่งแรกพร้อมด้วยห้องอ่านหนังสือในจักรวรรดิฮับส์บูร์ก และสร้างโรงพยาบางแห่งแรกของเมือง 24 ปี ก่อนที่กรุงเวียนนาจะมี เป็นศูนย์กลางสำคัญด้านดนตรีในยุโรปนับตั้งแต่คริสต์ศตวรรษที่ 19

## อ้างอิง

## แหล่งข้อมูลอื่น


หมวดหมู่:เมืองในประเทศโรมาเนีย
หมวดหมู่:เมืองหลวงเก่าของฮังการี
หมวดหมู่:เทศมณฑลตีมิช
หมวดหมู่:เมืองหลวงทางวัฒนธรรมของยุโรป
เลออน

**เลออน** ( ) เป็นเมืองและเทศบาลที่มีประชากรมากที่สุดในรัฐกัวนาฮัวโต ประเทศเม็กซิโก จากข้อมูลการสำรวจสำมะโนประชากรปี ค.ศ. 2015 เมืองมีประชากร 1,578,626 คน ที่อาศัยอยู่ในเทศบาลเลออน ทำให้เลออนเป็นเทศบาลที่มีประชากรมากที่สุดอันดับ 4 ของเม็กซิโก เขตมหานครเลออนมีประชากร 1,630,094 คน เมื่อปี ค.ศ. 2010 เป็นเขตมหานครที่มีประชากรมากที่สุดอันดับ 7 ของประเทศเม็กซิโก 

เลออนมีอุตสาหกรรมหนังที่แข็งแกร่ง ผลิตรองเท้า รองเท้าบูต เข็มขัด แจ็กเก็ต และเครื่องหนังอื่น ๆ ส่งทั้งตลาดต่างชาติและภายในประเทศ ยังมีบริการด้านอุตสาหกรรมโรงแรมระดับเฟิร์สคลาส เป็นหนึ่งในศูนย์กลางสำคัญมากที่สุดของเม็กซิโกทางด้านการบันเทิง กิจกรรมบันเทิง ศิลปะ และนันทนาการ ยังถือเป็นหนึ่งในเมืองที่เป็นมิตรต่อสิ่งแวดล้อมที่สุดของเม็กซิโก มีจำนวนผู้ปั่นจักรยานจำนวนมาก เหตุเพราะได้รวมเครือข่ายทางจักรยานเข้ากับระบบ SIT

## อ้างอิง

หมวดหมู่:เมืองในประเทศเม็กซิโก
เซอร์โรสเตรตัส

[thumb|right|250px|เมฆเซอร์โรสเตรตัสและ[ซันด็อก]]
**เซอร์โรสเตรตัส** หรือ **ซีร์โรสเตรตัส**() มีชื่อเรียกมาจากภาษาละติน cirrus แปลว่า ลอนผม และ stratus แปลว่า แผ่ขยาย เซอร์โรสเตรตัสเป็นเมฆลักษณะแผ่นบาง ๆ คล้ายผ้าคลุม แผ่ขยายเป็นวงกว้างบนท้องฟ้า เป็นหนึ่งในเมฆระดับสูงร่วมกับเซอร์รัสและเซอร์โรคิวมูลัส เซอร์โรสเตรตัสมีอักษรย่อคือ Cs และสัญลักษณ์ 25px (แผ่ขยายทั่วท้องฟ้า) หรือ 25px (ไม่แผ่ขยาย)

เซอร์โรสเตรตัสเป็นเมฆที่ก่อตัวในชั้นโทรโพสเฟียร์ ที่ระดับความสูง 20,000–40,000 ฟุต (6,000–12,000 เมตร) เกิดจากไอน้ำที่เย็นตัวลงกลายเป็นผลึกน้ำแข็ง การมีอยู่ของเซอร์โรสเตรตัสในอากาศสามารถบ่งชี้ถึงความชื้นปริมาณมากบนชั้นโทรโพสเฟียร์ตอนบน เซอร์โรสเตรตัสไม่ก่อให้เกิดฝนตก แต่เป็นสัญญาณนำของแนวปะทะอากาศร้อนที่ก่อให้เกิดฝนตกใน 12–24 ชั่วโมงถัดมา หรือ 6–8 ชั่วโมงในกรณีที่แนวปะทะเคลื่อนตัวเร็ว

เซอร์โรสเตรตัสสามารถจำแนกเป็นเมฆย่อยหลัก ๆ ได้สองชนิด ได้แก่ เซอร์โรสเตรตัส เนบูโลซัส (cirrostratus nebulosus) และเซอร์โรสเตรตัส ไฟเบรตัส (cirrostratus fibratus) เนบูโลซัสเป็นชนิดที่เกิดจากการยกตัวของอากาศอ่อน ๆ ตรวจพบได้ยากและก่อให้เกิดปรากฏการณ์เฮโล ในขณะที่ไฟเบรตัสเกิดจากลมที่พัดแรงอย่างต่อเนื่อง มีความหนากว่าเนบูโลซัสและก่อให้เกิดปรากฏการณ์ซันด็อก

## อ้างอิง

หมวดหมู่:อุตุนิยมวิทยา
หมวดหมู่:เมฆ
เขตนวัตกรรมระเบียงเศรษฐกิจพิเศษภาคตะวันออก

**เขตนวัตกรรมระเบียงเศรษฐกิจพิเศษภาคตะวันออก** (อังกฤษ: Eastern Economic Corridor of Innovation) หรือ **EECi** ดำเนินการโดยสำนักงานพัฒนาวิทยาศาสตร์และเทคโนโลยีแห่งชาติ (สวทช.) กระทรวงการอุดมศึกษา วิทยาศาสตร์ วิจัยและนวัตกรรม ตั้งอยู่ที่ วังจันทร์ วัลเลย์, จังหวัดระยอง เป็นพื้นที่ที่มีระบบนิเวศนวัตกรรมที่เหมาะสม ช่วยส่งเสริมให้เกิดการทำวิจัยพัฒนาและนวัตกรรมร่วมกันระหว่างภาครัฐ เอกชน มหาวิทยาลัย รวมถึงชุมชนในพื้นที่ เพื่อเป็นกลไกสำคัญในการยกระดับและพัฒนาอุตสาหกรรมเดิม รวมถึงส่งเสริมให้เกิดอุตสาหกรรมใหม่ ทั้งในพื้นที่ระเบียงเศรษฐกิจภาคตะวันออกและพื้นที่อื่นๆ ทั่วประเทศ ตามแผนแม่บทการพัฒนาเขตนวัตกรรมระเบียงเศรษฐกิจพิเศษภาคตะวันออก

## อ้างอิง

หมวดหมู่:สำนักงานพัฒนาวิทยาศาสตร์และเทคโนโลยีแห่งชาติ
สฺวี่ เจียยิ่น

**สฺวี่ เจียยิ่น** (; ; เกิด 9 ตุลาคม ค.ศ. 1958) หรือ **ฮุย คา ยัน** ในภาษากวางตุ้งมาตรฐาน เป็นนักธุรกิจมหาเศรษฐีชาวจีนและประธานเอเวอร์แกรนด์กรุป ผู้พัฒนาอสังหาริมทรัพย์จีน

สฺวี่เป็นผู้ถือหุ้นรายใหญ่สุดของไชนาเอเวอร์แกรนด์กรุป มีโครงการมากกว่า 700 โครงการในกว่า 240 เมืองในประเทศจีน รวมไปถึงปักกิ่ง, เซี่ยงไฮ้, กว่างโจว และเชินเจิ้น ซึ่งในปี ค.ศ. 2017 เอเวอร์แกรนด์เรียลเอสเตตกรุปจะบรรลุยอดจำหน่าย 450 พันล้านหยวน บริษัทที่อยู่ในกว่างโจวนี้ได้กลายเป็นผู้พัฒนาอสังหาริมทรัพย์ที่ใหญ่ที่สุดของจีนในปี ค.ศ. 2016 โดยอิงจากปริมาณการขายและมีรายได้ 211.4 พันล้านหยวน (31.8 พันล้านดอลลาร์) ในปีดังกล่าว

เมื่อเดือนมิถุนายน ค.ศ. 2019 สฺวี่มีความมั่งคั่งสุทธิ 30.4 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับสามในประเทศจีน

## ชีวิตช่วงต้นและการศึกษา
สฺวี่เกิดเมื่อวันที่ 9 ตุลาคม ค.ศ. 1958 ในครอบครัวชนบทในหมู่บ้านจฺวี้ไถกั่ง () ตำบลเกาเสียน อำเภอไท่คัง มณฑลเหอหนาน บิดาของเขาเป็นทหารเกษียณแล้วผู้เคยเข้าร่วมสงครามจีน–ญี่ปุ่นครั้งที่สอง ในคริสต์ทศวรรษ 1930 และคริสต์ทศวรรษ 1940 หลังจากการจัดตั้งรัฐคอมมิวนิสต์ เขากลายเป็นเจ้าของโกดังในหมู่บ้านของเขา มารดาของสฺวี่เสียชีวิตด้วยภาวะพิษเหตุติดเชื้อเมื่อเขาอายุ 8 เดือน เขาจึงได้รับการเลี้ยงดูโดยคุณยายของเขา หลังจากการศึกษาไฮสกูล เขาทำงานในโรงงานผลิตภัณฑ์ซีเมนต์สองสามวันแล้วทำงานที่บ้านสองปี ซึ่งเขาเป็นหัวหน้าทีมผลิต หลังจากกลับมาสอบเข้าวิทยาลัยอีกครั้งในปี ค.ศ. 1978 สฺวี่ได้รับการตอบรับจากสถาบันเหล็กและเหล็กกล้าอู่ฮั่น (ปัจจุบันคือมหาวิทยาลัยวิทยาศาสตร์และเทคโนโลยีอู่ฮั่น) โดยทำหน้าที่เป็นผู้แทนที่รับผิดชอบด้านสุขอนามัยในชั้นเรียนของเขา

## อาชีพ
หลังสำเร็จจากมหาวิทยาลัยในปี ค.ศ. 1982 สฺวี่ได้รับมอบหมายให้ทำงานในร้านทำความร้อนของบริษัทเหล็กและเหล็กกล้าหวู่หยาง () ที่ซึ่งเขาได้รับการเลื่อนตำแหน่งให้เป็นรองผู้อำนวยการในปี ค.ศ. 1983 และผู้อำนวยการในปี ค.ศ. 1985 สฺวี่ดำรงตำแหน่งผู้อำนวยการเจ็ดปี หลังจากเขาลาออกในปี ค.ศ. 1992 เขาได้มาที่เชินเจิ้น ซึ่งเป็นเขตเศรษฐกิจพิเศษที่เพิ่งก่อตั้งขึ้นใหม่ในมณฑลกวางตุ้งทางตะวันออกเฉียงใต้ของจีน เขาได้รับการตอบรับจากบริษัทการค้าชื่อ "จงต๋า" () หนึ่งปีต่อมา เขาได้ขึ้นดำรงตำแหน่งประธานสำนักงานสาขาชื่อ "ฉวนต๋า" () ครั้นในวันที่ 1 ตุลาคม ค.ศ. 1994 สฺวี่ได้มากว่างโจว ซึ่งเป็นเมืองหลวงของมณฑลกวางตุ้ง เพื่อก่อตั้งบริษัท อุตสาหกรรมกว่างโจวเผิงต๋า จำกัด () ส่วนในเดือนมีนาคม ค.ศ. 1997 เขาได้ก่อตั้งเอเวอร์แกรนด์กรุป และทำหน้าที่เป็นประธานคณะกรรมการ

## ชีวิตส่วนตัว
เขาแต่งงานกับหยาง ฮุ่ยอิง () ซึ่งเขาพบกันที่บริษัทเหล็กและเหล็กกล้าหวู่หยาง () ทั้งคู่มีลูกด้วยกันสองคนและอาศัยอยู่ในกว่างโจว

## อ้างอิง

### บรรณานุกรม
* 

หมวดหมู่:มหาเศรษฐีชาวจีน
สหพันธ์สภากาชาดและสภาเสี้ยววงเดือนแดงระหว่างประเทศ

thumb|เฮนรี โพเมรอย เดวิสัน บิดาผู้ก่อตั้งสมาคมสภากาชาด

**สหพันธ์สภากาชาดและสภาเสี้ยววงเดือนแดงระหว่างประเทศ** () เป็นองค์กรช่วยเหลือด้านมนุษยธรรมทั่วโลกซึ่งมีผู้เข้าร่วมกว่า 160 ล้านคนในแต่ละปีผ่านสภากาชาด 190 แห่ง ทำหน้าที่ก่อนระหว่างและหลังภัยพิบัติและเหตุฉุกเฉินด้านสุขภาพเพื่อตอบสนองความต้องการและปรับปรุงชีวิตของผู้ที่ได้รับบาดเจ็บ เป็นเช่นนั้นด้วยความเป็นกลางในด้านเชื้อชาติ, เพศ, ความเชื่อทางศาสนา, ชนชั้น และความคิดเห็นทางการเมือง

แผนปฏิบัติการโดยรวมของสหพันธ์ฯ เพื่อรับมือกับความท้าทายด้านมนุษยธรรมและการพัฒนาที่สำคัญของทศวรรษนี้ สหพันธ์ฯ มุ่งมั่นที่จะ *รักษาชีวิตและจิตใจที่เปลี่ยนแปลง*

สหพันธ์ฯ เป็นส่วนหนึ่งของกาชาดสากลและสภาเสี้ยววงเดือนแดงระหว่างประเทศพร้อมด้วย คณะกรรมการกาชาดระหว่างประเทศ (ไอซีอาร์ซี) และสภากาชาด 190 แห่ง จุดแข็งของสหพันธ์ฯ นั้นอยู่ในเครือข่ายอาสาสมัครความเชี่ยวชาญในชุมชนความเป็นอิสระและความเป็นกลาง ทำงานเพื่อปรับปรุงมาตรฐานด้านมนุษยธรรมในฐานะส่วนหนึ่งในการพัฒนาและตอบสนองต่อภัยพิบัติ ชักชวนผู้มีอำนาจตัดสินใจในการทำหน้าที่เพื่อประโยชน์ของผู้ได้รับบาดเจ็บ ทำงานเพื่อชุมชนที่มีสุขภาพดีและปลอดภัยลดอาการบาดเจ็บเสริมสร้างความยืดหยุ่นและเสริมสร้างวัฒนธรรมแห่งสันติภาพทั่วโลก

หลักการพื้นฐานทั้งเจ็ดที่เป็นแนวทางในการทำงานของสหพันธ์ฯ และสมาชิกประกอบด้วย: มนุษยชาติ ความเป็นธรรม ความเป็นกลาง ความเป็นอิสระ การบริการด้วยความสมัครใจ ความเป็นเอกภาพ และความเป็นสากล

## ประวัติ
### ก่อตั้ง
ในวันที่ 5 พฤษภาคม ค.ศ. 1919 หลัง สงครามโลกครั้งที่หนึ่ง ผู้แทนจากสภากาชาดแห่งชาติของพันธมิตร (สหราชอาณาจักร ฝรั่งเศส อิตาลี ญี่ปุ่นและสหรัฐอเมริกา) มารวมตัวกันที่ปารีสเพื่อก่อตั้ง *สันนิบาตแห่งสภากาชาด* (LORCS) ซึ่งเป้าหมายดังกล่าวคือ "เพื่อเสริมสร้างและรวมเป็นหนึ่งสำหรับกิจกรรมด้านสุขภาพ สมาคมสภากาชาดที่มีอยู่แล้วและเพื่อส่งเสริมการสร้างสังคมใหม่" ความคิดริเริ่มดังกล่าวดำเนินการโดย เฮนรี พี. เดวิสัน ประธานของ “คณะกรรมการสงคราม” ของ สภากาชาดอเมริกัน ด้วยการสนับสนุนของ วูดโรว์ วิลสัน ประธานาธิบดีสหรัฐ เดวิสันได้รับความช่วยเหลือจากนายพล เซอร์ เดวิด เฮนเดอร์สัน ชาวอังกฤษผู้ซึ่งขึ้นเป็นผู้อำนวยการใหญ่คนแรก สมาพันธ์สมาคมแห่งชาติที่เพิ่งตั้งขึ้นใหม่นี้ได้ขยายอำนาจหน้าที่ของสภากาชาดนอกเหนือจากภารกิจของ คณะกรรมการกาชาดระหว่างประเทศ เพื่อรวมความช่วยเหลือในการบรรเทาทุกข์ในกรณีฉุกเฉินซึ่งไม่ได้เกิดจากความขัดแย้งทางอาวุธ นอกเหนือจากการประสานงานด้านการบรรเทาทุกข์ที่เกิดจากภัยธรรมชาติและภาวะฉุกเฉินด้านสุขภาพแล้วภารกิจของสันนิบาตก็คือการช่วยเหลือสภากาชาดในการก่อตั้งและการพัฒนาโดยเฉพาะอย่างยิ่งในยามสงบ

นอกเหนือจากการให้ความช่วยเหลือแก่ผู้ที่ตกเป็นเหยื่อของโรคระบาด ภัยพิบัติทางธรรมชาติ (แผ่นดินไหว น้ำท่วม และพายุเฮอริเคน) และทุพภิกขภัยกิจกรรมอื่นอีกสองกิจกรรมได้รับการพัฒนาในช่วงปีแรกของสันนิบาต กิจกรรมหลักอย่างหนึ่งคือการส่งเสริมสุขภาพโดยการป้องกันการเจ็บป่วยและพัฒนาการฝึกอบรมของพยาบาลและอาสาสมัคร กิจกรรมอื่นคือการสร้างยุวกาชาดภายในสภากาชาดซึ่งแนะนำเด็กและนักเรียนให้กับสภากาชาดด้วยหลักสูตรการศึกษาที่หลากหลายและเกี่ยวข้องกับพวกเขาในกิจกรรมบรรเทาทุกข์เชิงปฏิบัติ

## อ้างอิง

หมวดหมู่:กาชาด
หมวดหมู่:องค์การที่ก่อตั้งในปี พ.ศ. 2462
หมวดหมู่:องค์การที่ได้รับรางวัลโนเบลสาขาสันติภาพ
หมวดหมู่:ผู้สังเกตการณ์ในสมัชชาใหญ่แห่งสหประชาชาติ
หมวดหมู่:องค์การสิทธิมนุษยชน
เมืองไทย แคปปิตอล

**บริษัท เมืองไทย แคปปิตอล จำกัด (มหาชน)** (ย่อ: MTC) เป็นบริษัทให้บริการสินเชื่อทะเบียนรถและสินเชื่อส่วนบุคคล

## ประวัติ
บริษัทได้จดทะเบียนจัดตั้งบริษัทเมื่อวันที่ 22 พฤษภาคม พ.ศ. 2535 ในนามบริษัท ดี.เอส. ลิสซิ่ง จำกัด โดยชูชาติ เพ็ชรอำไพ และดาวนภา เพชรอำไพ ด้วยทุนจดทะเบียนเริ่มแรก 2 ล้านบาท เพื่อดำเนินธุรกิจเช่าซื้อรถจักรยานยนต์ทั้งใหม่และมือสองทุกยี่ห้อ ผ่านผู้จัดจำหน่ายทั้งในจังหวัดพิษณุโลกและจังหวัดอื่น ๆ ในเขตภาคเหนือตอนล่าง เช่น สุโขทัย กำแพงเพชร พิจิตร เป็นต้น จากนั้นเมื่อวันที่ 28 สิงหาคม พ.ศ. 2544 เปลี่ยนชื่อบริษัทเป็นบริษัท เมืองไทย ลิสซิ่ง จำกัด และได้หยุดการให้บริการสินเชื่อเช่าซื้อเนื่องจากภาวะการแข่งขันที่สูงขึ้น จนปี พ.ศ. 2549 ได้เริ่มดำเนินธุรกิจสินเชื่อส่วนบุคคลภายใต้การกำกับของธนาคารแห่งประเทศไทย และได้รับใบอนุญาตประกอบธุรกิจจากกระทรวงการคลังเมื่อวันที่ 31 สิงหาคม พ.ศ. 2549 

26 พฤศจิกายน พ.ศ. 2557 บริษัทได้ทำการซื้อขายหุ้นครั้งแรกในตลาดหลักทรัพย์แห่งประเทศไทย ใช้ชื่อย่อบริษัทว่า MTLS ณ วันที่ 31 ธันวาคม พ.ศ. 2557 มีจำนวนสาขาทั้งสิ้น 506 สาขา พอปี พ.ศ. 2558 ได้เพิ่มผลิตภัณฑ์สินเชื่อนาโนไฟแนนซ์ (สินเชื่อรายย่อยเพื่อการประกอบอาชีพภายใต้การกำกับ) และสินเชื่อโฉนดที่ดิน

26 เมษายน พ.ศ. 2561 ได้เปลี่ยนชื่อบริษัทเป็น บริษัท เมืองไทย แคปปิตอล จำกัด (มหาชน) ในปีนี้ยังรับการคัดเลือกให้นำเข้าคำนวณในดัชนี MSCI Global Standard Indexes

## ธุรกิจ
thumb|สาขาของเมืองไทย แคปปิตอล
จากข้อมูล ณ วันที่ 31 ธันวาคม 2561 บริษัทถือหุ้นบริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ถือหุ้นร้อยละ 99.99 จดทะเบียนตั้งเป็นบริษัทเมื่อ 4 กุมภาพันธ์ 2554 ธุรกิจหลักของบริษัทคือ สินเชื่อจำนำทะเบียนรถ
### เมืองไทย แคปปิตอล
บริษัท เมืองไทย แคปปิตอล จำกัด (มหาชน) ประกอบธุรกิจให้บริการสินเชื่อทะเบียนรถ สินเชื่อโฉนดที่ดิน สินเชื่อส่วนบุคคลและนาโนไฟแนนซ์ ให้ลูกค้ารายย่อยที่เป็นบุคคลธรรมดาทั่วไป ผ่านสาขาของบริษัททั่วประเทศไทย แบ่งเป็นระดับชั้นคือ สาขาใหญ่ สาขาย่อย และศูนย์บริการ โดยแต่ละสาขาใหญ่จะดูและ 10 สาขาย่อย และ 10 ศูนย์บริการ จากข้อมูลวันที่ 31 ธันวาคม 2561 บริษัทมี 3,279 สาขา

บริษัทมีการให้บริการดังนี้
* ธุรกิจให้บริการสินเชื่อทะเบียนรถ ทั้งรถจักรยานยนต์ รถยนต์ และรถเพื่อการเกษตร โดยลูกค้านำสมุดคู่มือจดทะเบียนรถตัวจริงเป็นหลักประกันเพื่อขอสินเชื่อ
* ธุรกิจให้บริการสินเชื่อส่วนบุคคล เป็นแบบไม่มีหลักประกันแก่ลูกค้าที่มีประวัติการผ่อนชำระสินเชื่อทะเบียนรถกับบริษัทมาก่อน และมีประวัติการผ่อนชำระที่ดี
* ธุรกิจให้บริการสินเชื่อที่มีที่ดินเป็นหลักประกัน ลูกค้าขอสินเชื่อโดยการส่งมอบโฉนดที่ดินตัวจริงแก่บริษัท
* ธุรกิจให้บริการสินเชื่อนาโนไฟแนนซ์ เป็นการปล่อยสินเชื่อแบบไม่มีหลักประกันเพื่อไปประกอบอาชีพ โดยอิงจากประวัติการผ่อนชำระสินเชื่อทะเบียนรถกับบริษัท 

### เมืองไทยลิสซิ่ง อินชัวรันส์ โบรกเกอร์
บริษัท เมืองไทยลิสซิ่ง อินชัวรันส์ โบรกเกอร์ จำกัด (ย่อ MTLI) ประกอบธุรกิจนายหน้าประกันวินาศภัย ได้แก่ พ.ร.บ. รถจักรยานยนต์และรถยนต์ และประกันอุบัติเหตุส่วนบุคคล

## ผู้ถือหุ้นรายใหญ่
: ข้อมูล ณ วันที่ 29 เมษายน พ.ศ. 2568 ปรับปรุงครั้งล่าสุดเมื่อวันที่ 18 สิงหาคม พ.ศ. 2568

## อ้างอิง

หมวดหมู่:บริษัทจดทะเบียนในตลาดหลักทรัพย์แห่งประเทศไทย
หมวดหมู่:บริษัทไทยที่ก่อตั้งในปี พ.ศ. 2535
หมวดหมู่:ธุรกิจเงินทุนและหลักทรัพย์

## แหล่งข้อมูลอื่น
https://www.muangthaicap.com/
จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

**การเลือกตั้ง[[สมาชิกสภาผู้แทนราษฎรจังหวัดสกลนคร]] พ.ศ. 2562** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 6 เขตเลือกตั้ง ลดลงจากเดิม 1 ที่นั่งจากการเลือกตั้งครั้งก่อนเมื่อปี พ.ศ. 2554 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน

## ภาพรวม
### แบ่งตามพรรค

### เทียบคะแนนกับการเลือกตั้งครั้งก่อนหน้า
เปรียบเทียบคะแนนกับผลการเลือกตั้งเมื่อ พ.ศ. 2554

#### เทียบคะแนนจากการเลือกตั้งแบบบัญชีรายชื่อ พ.ศ. 2554

#### เทียบคะแนนจากการเลือกตั้งแบบแบ่งเขต พ.ศ. 2554

### แบ่งตามเขต

## เขตเลือกตั้ง

### เขต 1
เขตเลือกตั้งที่ 1 ประกอบด้วยอำเภอเมืองสกลนคร

### เขต 2
เขตเลือกตั้งที่ 2 ประกอบด้วยอำเภอกุสุมาลย์ อำเภอโพนนาแก้ว อำเภอโคกศรีสุพรรณ อำเภอเต่างอยและอำเภอภูพาน

### เขต 3
เขตเลือกตั้งที่ 3 ประกอบด้วยอำเภอกุดบาก อำเภอนิคมน้ำอูน อำเภอพังโคน อำเภอวาริชภูมิและอำเภอส่องดาว

### เขต 4
เขตเลือกตั้งที่ 4 ประกอบด้วยอำเภอสว่างแดนดินและอำเภอเจริญศิลป์ 

### เขต 5
เขตเลือกตั้งที่ 5 ประกอบด้วยอำเภอวานรนิวาสและอำเภอบ้านม่วง

### เขต 6
เขตเลือกตั้งที่ 6 ประกอบด้วยอำเภอคำตากล้า อำเภออากาศอำนวยและอำเภอพรรณานิคม

## ดูเพิ่ม
* จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
* จังหวัดสกลนครในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566

## อ้างอิง

## แหล่งข้อมูลอื่น
* เว็บไซต์อย่างเป็นทางการของสำนักงานคณะกรรมการการเลือกตั้ง

สกลนคร
หมวดหมู่:การเลือกตั้งในจังหวัดสกลนคร
คิวมูลัส

thumb|right|275px|เมฆคิวมูลัส

**คิวมูลัส** () เป็นเมฆที่มีลักษณะปุยคล้ายก้อนสำลี ยอดมนกลมคล้ายกะหล่ำดอก ฐานเมฆแบนเรียบ ได้ชื่อมาจากภาษาละติน cumulus แปลว่า เป็นกองสุมกัน คิวมูลัสเป็นหนึ่งในเมฆระดับต่ำร่วมกับคิวมูโลนิมบัส สเตรตัสและสเตรโตคิวมูลัส คิวมูลัสมีอักษรย่อคือ Cu และสัญลักษณ์ 25px

คิวมูลัสก่อตัวในชั้นโทรโพสเฟียร์ที่ระดับความสูง 1,200–6,500 ฟุต (400–2,000 เมตร) เมฆคิวมูลัสเกิดจากการพาความร้อนในอากาศ เมื่ออากาศร้อนที่พื้นโลกลอยตัวขึ้นไปสัมผัสกับอากาศเย็นด้านบน ทำให้ไอน้ำควบแน่นกลายเป็นเมฆ ในพื้นที่ริมทะเล คิวมูลัสจะก่อตัวบนฝั่งในตอนกลางวันเนื่องจากลมทะเลที่มีความชื้นพัดมาปะทะกับอากาศร้อนบนชายฝั่ง ในขณะที่ตอนกลางคืน คิวมูลัสจะก่อตัวในทะเลเนื่องจากอากาศในทะเลจะร้อนกว่าบนชายฝั่ง การมีอยู่ของคิวมูลัสสามารถพยากรณ์ได้ว่าอากาศจะดี มีแดดจัด อย่างไรก็ตาม คิวมูลัสสามารถกลายสภาพเป็นคิวมูโลนิมบัสหรือคิวมูลัส คอนเจสตัส ซึ่งเป็นเมฆฝนได้

คิวมูลัสสามารถแบ่งได้ 4 ชนิด ได้แก่
* คิวมูลัส คอนเจสตัส (cumulus congestus) เป็นเมฆที่ก่อตัวขึ้นด้านบนที่ระดับความสูงได้ถึง 6,000 เมตร เป็นเมฆฝนที่พัฒนามาจากคิวมูลัส เมดิโอคริส
* คิวมูลัส แฟรกตัส (cumulus fractus) เป็นชนิดเมฆที่อยู่ในสกุลคิวมูลัสหรือสเตรตัส แฟรกตัสเป็นเมฆขนาดเล็กที่เกิดจากการแยกตัวจากเมฆที่ใหญ่กว่าแล้วถูกลมแรงพัดจนมีลักษณะขาดวิ่น เมฆแฟรกตัสอาจรวมตัวกลายเป็นคิวมูลัสได้
* คิวมูลัส ฮิวมิลิส (cumulus humilis) เป็นเมฆที่ก่อตัวที่ระดับความสูง 500–3,000 เมตร เป็นเมฆพบได้ทั่วไปในช่วงฤดูร้อน เป็นสัญญาณของสภาพอากาศที่ดี
* คิวมูลัส เมดิโอคริส (cumulus mediocris) เป็นเมฆที่ก่อตัวที่ระดับความสูง 500–3,000 เมตร โดยทั่วไปเป็นเมฆที่ไม่ก่อให้เกิดฝนตก แต่สามารถพัฒนาเป็นเมฆฝนคือ คิวมูลัส คอนเจสตัสหรือคิวมูโลนิมบัส

## ระเบียงภาพ

ไฟล์:Cumulus congestus cloud.jpg|เมฆคิวมูลัส คอนเจสตัส
ไฟล์:Cumulus fractus in Altus, Oklahoma.jpg|เมฆคิวมูลัส แฟรกตัส
ไฟล์:Bluesky.jpg|เมฆคิวมูลัส ฮิวมิลิส
ไฟล์:Cumulus cloud, Swabian Alps.jpg|เมฆคิวมูลัส เมดิโอคริส


## อ้างอิง

หมวดหมู่:อุตุนิยมวิทยา
หมวดหมู่:เมฆ
เครื่องหมายโชชินชะ

**เครื่องหมายโชชินชะ** () หรือ **เครื่องหมายวากาบะ** () มีชื่ออย่างเป็นทางการว่า **เครื่องหมายมือใหม่หัดขับ** () เป็นสัญลักษณ์รูปตัว V สีเขียวและสีเหลืองที่ผู้ขับขี่ใหม่ในญี่ปุ่นต้องติดไว้บนรถของพวกเขาเป็นเวลาหนึ่งปีหลังจากได้รับใบอนุญาตขับขี่ ผู้ขับขี่ที่คิดว่าตนเองยังเป็นมือใหม่อาจยังคงติดสัญลักษณ์ต่อไปแม้จะผ่านไปหนึ่งปีก็ตาม เช่นเดียวกับสัญลักษณ์สีส้มและสีเหลืองของ "เครื่องหมาย*ฟูกูชิ*" หรือ "เครื่องหมาย''โคเรชะ''" ที่หมายถึงผู้ขับขี่เป็นผู้สูงอายุ เครื่องหมายโชชินชะได้รับการออกแบบมาเพื่อเตือนผู้ขับขี่อื่น ๆ ว่าผู้ขับขี่ที่มีเครื่องหมายนี้มีทักษะไม่มากนัก เนื่องจากไม่มีประสบการณ์

ในประเทศญี่ปุ่นเครื่องหมายโชชินชะยังถูกใช้นอกเหนือจากการขับขี่เพื่อระบุสถานะเริ่มต้น เช่น ในโทจิงิคุณแม่มือใหม่จะได้รับบัตรพร้อมเครื่องหมายเพื่อระบุระดับประสบการณ์ของพวกเขาต่อเจ้าหน้าที่ดูแลสุขภาพแม่และเด็ก พนักงานใหม่ในบริษัทอาจมีเครื่องหมายบนป้ายชื่อของพวกเขาจนกว่าพวกเขาจะมีประสบการณ์มากขึ้น ในวิดีโอเกม สัญลักษณ์นี้เกี่ยวข้องกับผู้เล่นใหม่ ในอนิเมะ *[[เคโรโระ ขบวนการอ๊บอ๊บป่วนโลก]]* ตัวละครทามามะมีเครื่องหมายโชชินชะแบบกลับด้านบนท้องและหมวก

เครื่องหมายนี้แทนในยูนิโคด U+1F530 (🔰) ในส่วนของสัญลักษณ์เบ็ดเตล็ดและรูปสัญลักษณ์

## อ้างอิง

## แหล่งข้อมูลอื่น
* What are all these mysterious Japanese car stickers?
* WHAT ARE THOSE STICKERS ON JAPANESE CARS?

หมวดหมู่:กฎหมายญี่ปุ่น
นาตาลียา เปเรย์รา

**นาตาเลีย ซีลียู เปเรย์รา** (; เกิดวันที่ 4 เมษายน ค.ศ. 1989 ที่โปนตากรอสซา) เป็นนักวอลเลย์บอลระดับอาชีพชาวบราซิล ปัจจุบันเล่นให้แก่ Savino Del Bene Scandicci (Savino Del Bene Scandicci ) ในประเทศอิตาลี

**<big>สโมสร</big>**
*  Sollys Osasco (2006–2011)
*  Unilever Vôlei (2011–2013)
*  Vôlei Amil (2013–2014)
*  Rexona Ades Rio (2014–2016)
*  Fenerbahçe (2016–2018)
*  Minas Tênis Clube (2018–2019)
*  Eczacıbaşı VitrA (2019–2020)
*  Dynamo Moscow (2020–2021)
*  Savino Del Bene Scandicci (2021–ปัจจุบัน)
อี แจ-ย็อง

**อี แจ-ย็อง** ()  เกิดวันที่ 15 ตุลาคม 1996 เป็นอดีตนักวอลเลย์บอลหญิงชาวเกาหลีใต้ เธอเป็นส่วนหนึ่งของทีมวอลเลย์บอลหญิงแห่งชาติของเกาหลีใต้

## ชีวิตส่วนตัว
อี แจ-ย็อง จบการศึกษาระดับประถมศึกษาจากโรงเรียนประถมศึกษาช็อนจูจุงซัน และได้ศึกษาต่อในระดับมัธยมศึกษาตอนต้นจากโรงเรียนมัธยมสตรีชินจูกย็องแฮ และได้ระดับมัธยมศึกษาตอนปลายจากโรงเรียนมัธยมสตรีชินจูซุน-มยุง อี แจ-ย็องมีน้องสาวฝาแฝดชื่อว่าอี ดา-ย็องซึ่งเป็นนักวอลเลย์บอลเช่นกัน

## สโมสร
* 2014-ปัจจุบัน  อินช็อนฮึงกุกไลฟ์พิงก์สไปเดอร์ส

## รางวัล

*2014  ตัวตบหัวเสายอดเยี่ยม วอลเลย์บอลเยาวชนหญิงชิงแชมป์เอเชีย
* *2014-2015 [[V-League (South Korea)|Korean V-League]] - "New Face Award"*
* *2015-2016 [[V-League (South Korea)|Korean V-League]] - ตัวตบหัวเสายอดเยี่ยม
* *2016-2017 Korean V-League - ตัวตบหัวเสายอดเยี่ยม
* *2016-2017 [[V-League (South Korea)|Korean V-League]] - MVP
* *2017-2018 Korean V-League -ตัวตบหัวเสายอดเยี่ยม
* *2018-2019 [[V-League (South Korea)|Korean V-League]] - MVP 
* *2018-2019 Korean V-League Finals -MVP

## ทีมชาติ

* 2013 The 17th Asian Women's Volleyball Championship - ไฟล์:Med 3.png Bronze Medal
* 2014 The 17th Asian JR. Women's Volleyball Championship - ไฟล์:Med 3.png Bronze Medal
* 2014 The 4th Asian Women's Cup Volleyball Championship - ไฟล์:Med 2.png Silver medal
* 2014 The 17th Incheon Asian Games - ไฟล์:Med 1.png Gold Medal
* 2015 The 18th Asian Women's Volleyball Champtionship - ไฟล์:Med 2.png Silver medal 
* 2018 The 18th Jakarta-Palembang Asian Games - ไฟล์:Med 3.png Bronze Medal

## สโมสร
* 2015-2016 Korean V-League - 16px Third Place, with Incheon Heungkuk Life Pink Spiders
* 2016-2017 Korean V-League - 16px Runners-up, with Incheon Heungkuk Life Pink Spiders
* 2018-2019 Korean V-League - 16px Champion, with Incheon Heungkuk Life Pink Spiders

หมวดหมู่:บุคคลจากช็อนจู
หมวดหมู่:นักวอลเลย์บอลหญิงชาวเกาหลีใต้
หมวดหมู่:บุคคลฝาแฝดจากเกาหลีใต้
อี ดา-ย็อง

อี ดา-ย็อง () 
เกิดวันที่ 15 ตุลาคม 1996 เป็นอดีตนักกีฬา วอลเลย์บอลหญิงทีมชาติเกาหลีใต้เธอเล่นตำแหน่งตัวเซต และและเป็นหนึ่งในนักวอลเลย์บอลหญิงทีมชาติเกาหลีใต้ที่ได้เล่นวอลเลย์บอลหญิงอาชีพในโคโว วี-ลีก โดยได้ไปแข่งขันในระดับโลกหลายรายการ อาทิ เวิลด์กรังด์ปรีซ์ เวิลด์แชมเปี้ยนชิพ เวิลด์คัพ 

### ประวัติ
อี ดา-ย็อง เกิดเมื่อวันที่ 15 ตุลาคม 2539 เป็นลูกสาวของคิม กย็อง-ฮึย อดีตนักวอลเลย์บอลหญิงทีมชาติเกาหลีใต้ และอี จู-ฮย็อง อดีตนักกรีฑาทีมชาติเกาหลีใต้ และเป็นน้องสาวฝาแฝดของอี แจ-ย็อง ยังเล่นให้กับทีมวอลเลย์บอลหญิงของเกาหลีใต้ เธอเข้าเรียนที่โรงเรียนประถมศึกษาช็อนจูจุงซัน โรงเรียนมัธยมหญิงชินจูกย็องแฮ และโรงเรียนมัธยมสตรีชินจูซุน-มยุง

### ทีมชาติ
อี ดา-ย็อง เริ่มต้นอาชีพนักวอลเลย์บอลระหว่างประเทศของเธอคล้ายกับน้องสาวฝาแฝดของเธอและได้เล่นด้วยกันในกิจกรรมระดับนานาชาติไม่กีรายการสำหรับเกาหลีใต้รวมถึงเอเชียนเกมส์ปี 2014, 2018 FIVB Volleyball Women Nations League

อี ดา-ย็องป็นส่วนหนึ่งของทีมวอลเลย์บอลของเกาหลีใต้ที่คลิกเหรียญทองในการแข่งขันทีมหญิงในการแข่งขันเอเชี่ยนเกมส์ 2014 ซึ่งจัดขึ้นที่เมืองอินชอนประเทศเกาหลีใต้ 

เธอกับน้องสาวของเธอได้รับเลือกให้เป็นตัวแทนของเกาหลีใต้ในการแข่งขันกีฬาเอเชี่ยนเกมส์ครั้งที่ 18 และกำหนดให้เข้าร่วมการแข่งขันวอลเลย์บอลหญิงทีม

หมวดหมู่:บุคคลจากช็อนจู
หมวดหมู่:บุคคลฝาแฝดจากเกาหลีใต้
หมวดหมู่:นักวอลเลย์บอลหญิงชาวเกาหลีใต้
เจอราล์ด เดวิด แลสเซิลส์

**เจอราล์ด เดวิด แลสเซิลส์** () เกิดเมื่อวันที่ 21 สิงหาคม ค.ศ. 1924 ณ ยอร์กเชอร์ เป็นพระโอรสคนเล็กใน เจ้าหญิงแมรี พระราชกุมารีและเคาน์เตสแห่งแฮร์วูด และ เฮนรี แลสเซิลส์ เอิร์ลที่ 6 แห่งฮาร์วุด เป็นพระราชนัดดาใน พระเจ้าจอร์จที่ 5 แห่งสหราชอาณาจักร เขามีพี่ชาย 1 คน คือ จอร์จ แลสเซิลส์ เอิร์ลที่ 7 แห่งฮาร์วุด และยังถือเป็นพระญาติชั้นที่ 1 ใน สมเด็จพระราชินีนาถเอลิซาเบธที่ 2 แห่งสหราชอาณาจักร   เขาได้รับศีลจุ่ม โดยมีพระราชบิดาและพระราชมารดาทูลหัวคือ พระเจ้าเอ็ดเวิร์ดที่ 8 แห่งสหราชอาณาจักร และ สมเด็จพระราชินีเอลิซาเบธ พระราชชนนี ขณะที่เขาเกิด เขาอยู่ในลำดับที่ 7 ในการสืบราชสันตติวงศ์

## สมรส
เจอราล์ด เดวิด แลสเซิลส์ สมรสครั้งแรกกับ แองเจลา แลสเซิลส์ เมื่อวันที่ 15 กรกฎาคม ค.ศ. 1952 ก่อนจะหย่ากันในปี ค.ศ. 1978 ทั้ง 2 ได้แยกกันอยู่ตั้งแต่ปี ค.ศ. 1955 มีบุตรชาย 1 คน คือ
#เฮนรี แลสเซิลส์ (เกิด 19 พฤษภาคม ค.ศ. 1953)

ต่อมาเจอราล์ด เดวิด แลสเซิลส์ ได้อยู่กินกับ เอลิซาเบธ คูลลิงวูด กันมาตั้งแต่ปี ค.ศ. 1957 ก่อนเมื่อวันที่ 17 พฤศจิกายน ค.ศ. 1978 มีบุตรชายอีก 1 คน คือ
#มาร์ติน แลสเซิลส์ (เกิด 9 กุมภาพันธ์ ค.ศ. 1962)

เจอราล์ด เดวิด แลสเซิลส์ มีความชอบในดนตรีและการอ่านหนังสือเป็นอย่างมาก โดยเขาร่วมมือกับ ซินแคลร์ เทรลล์ ในการรวบรวมหนังสือสำคัญของยุโรป เอเชียมาในหอสมุดใน ประเทศฝรั่งเศส เพื่อเป็นองค์ความรู้ของเยาวชน จนกระทั่งเจอราล์ด เดวิด แลสเซิลส์ เสียชีวิตลงเมื่อวันที่ 27 กุมภาพันธ์ ค.ศ. 1998 สิริอายุ 73 ปี

## อ้างอิง

หมวดหมู่:ราชสำนักอังกฤษ
หมวดหมู่:ราชวงศ์วินด์เซอร์
หมวดหมู่:ขุนนางอังกฤษ
กลุบอัตเลติโกเปญญาโรล

**กลุบอัตเลติโกเปญญาโรล** () หรือที่เรียกสั้น ๆ ว่า **เปญญาโรล** เป็นสโมสรกีฬาในประเทศอุรุกวัย ก่อตั้งขึ้นในปี ค.ศ. 1891 สโมสรตั้งอยู่ในกรุงมอนเตวิเดโอ ปัจจุบันเล่นอยู่ในลีกสูงสุดของอุรุกวัย

เปญญาโรลมีสโมสรคู่ปรับคือ นาซิโอนัล


หมวดหมู่:สโมสรฟุตบอลในประเทศอุรุกวัย
หมวดหมู่:สโมสรกีฬาที่ก่อตั้งในปี พ.ศ. 2434
กลุบนาซิโอนัลเดฟุตโบล

**กลุบนาซิโอนัลเดฟุตโบล** (; "สโมสรฟุตบอลแห่งชาติ") หรือที่เรียกสั้น ๆ ว่า **นาซิโอนัล** เป็นสโมสรฟุตบอลในประเทศอุรุกวัย ก่อตั้งขึ้นในปี ค.ศ. 1899 สโมสรตั้งอยู่ในกรุงมอนเตวิเดโอ ปัจจุบันเล่นอยู่ในลีกสูงสุดของอุรุกวัย

นาซิโอนัลมีสโมสรคู่ปรับคือ เปญญาโรล

## อ้างอิง


หมวดหมู่:สโมสรฟุตบอลในประเทศอุรุกวัย
หมวดหมู่:สโมสรฟุตบอลที่ก่อตั้งในปี พ.ศ. 2442
รางวัลชมรมวิจารณ์บันเทิง สาขากำกับภาพยอดเยี่ยม

## ผู้เข้าชิงและผู้ได้รับรางวัล

## ผู้ได้รับรางวัลและผู้เข้าชิงมากกว่าหนึ่งครั้ง
ยูฟ่ายูโรปาลีก ฤดูกาล 2019–20 รอบแบ่งกลุ่ม

**รอบแบ่งกลุ่ม ในการแข่งขัน [[ยูฟ่ายูโรปาลีก ฤดูกาล 2019–20]]** จะเริ่มแข่งขันตั้งแต่วันที่ 19 กันยายน พ.ศ. 2562 (ค.ศ. 2019) และสิ้นสุดจนถึงวันที่ 12 ธันวาคม พ.ศ. 2562 (ค.ศ. 2019). 48 ทีมทั้งหมดที่เข้าร่วมการแข่งขันในรอบแบ่งกลุ่มเพื่อที่จะตัดสินหา 24 จาก 32 ทีมในการแข่งขัน รอบแพ้คัดออก ของ ยูฟ่ายูโรปาลีก ฤดูกาล 2019–20.

## การจับสลาก
การจับสลากมีขึ้นเมื่อวันที่ 30 สิงหาคม พ.ศ. 2562 (ค.ศ. 2019), 13:00 CEST หรือ 18:00 (เวลาประเทศไทย), ที่ กริมัลดี ฟอรัม ใน ราชรัฐโมนาโก.

## ทีม
ด้านล่างนี้คือทีมที่เข้าร่วมสำหรับรอบแบ่งกลุ่ม (ค่าสัมประสิทธิ์สโมสรยูฟ่าของพวกเขาในปี 2019), โดยการจัดกลุ่มโถทีมวางของพวกเขา.  พวกเขาประกอบด้วย
*17 ทีมที่เข้ามาในรอบแบ่งกลุ่ม
*21 ทีมผู้ชนะของ รอบเพลย์ออฟ (8 ทีมจาก เส้นทางแชมเปียนส์, 13 ทีมจาก เส้นทางหลัก)
*6 ทีมผู้แพ้ของ แชมเปียนส์ลีก รอบเพลย์ออฟ (4 ทีมจาก เส้นทางแชมเปียนส์), 2 ทีมจาก เส้นทางลีก)
*4 ผู้แพ้เส้นทางลีกของ แชมเปียนส์ลีก รอบคัดเลือกรอบสาม

;หมายเหตุ

## รูปแบบการแข่งขัน
ในแต่ละกลุ่ม, แต่ละทีมจะลงเล่นพบกับทีมอื่นในรูปแบบเหย้าและเยือนในแบบพบกันหมด. ทีมชนะเลิศและรองชนะเลิศของแต่ละกลุ่มจะได้ผ่านเข้าสู่ รอบ 32 ทีมสุดท้าย, ในขณะที่พวกเขาจะได้เข้าร่วมกับแปดทีมที่ได้อันดับที่สามของ แชมเปียนส์ลีก รอบแบ่งกลุ่ม.

## กลุ่ม
แมตช์การแข่งขันเป็นวันที่ 19 กันยายน, 3 ตุลาคม, 24 ตุลาคม, 7 พฤศจิกายน, 28 พฤศจิกายน, และ 12 ธันวาคม พ.ศ. 2562 (ค.ศ. 2019). เวลาคิกออฟในแต่ละนัดเป็นเวลา 18:55 และ 21:00 CET/CEST  ยกเว้นสำหรับบางแมตช์สำหรับเหตุผลตามภูมิศาสตร์.

เวลาจะถูกปรับให้เร็วขึ้นตั้งแต่วันที่ 27 ตุลาคม พ.ศ. 2561 (ค.ศ. 2018) (นัดที่ 1–3) เป็น CEST (UTC+2), หลังจากนั้น (นัดที่ 4–6) เวลาก็จะเป็น CET (UTC+1).

### กลุ่ม เอ

----

----

----

----

----

### กลุ่ม บี

----

----

----

----

----

### กลุ่ม ซี

----

----

----

----

----

### กลุ่ม ดี

----

----

----

----

----

### กลุ่ม อี

----

----

----

----

----

### กลุ่ม เอฟ

----

----

----

----

----

### กลุ่ม จี

----

----

----

----

----

### กลุ่ม เอช

----

----

----

----

----

### กลุ่ม ไอ

----

----

----

----

----

### กลุ่ม เจ

----

----

----

----

----

### กลุ่ม เค

----

----

----

----

----

### กลุ่ม แอล

----

----

----

----

----

## หมายเหตุ

## อ้างอิง

## แหล่งข้อมูลอื่น
*

*2
เรืออู่ลำเลียงพลสะเทินน้ำสะเทินบกแบบ 071

**เรืออู่ลำเลียงพลสะเทินน้ำสะเทินบกแบบ 071** (ชื่อเรียกนาโต: **ยู่จาว**) เป็นชั้นเรืออู่ลำเลียงพลสะเทินน้ำสะเทินบกจีนในราชการโดยกองทัพเรือกองทัพปลดปล่อยประชาชน (PLAN) ซึ่งแบบ 071 ได้อำนวยต่อกองทัพเรือกองทัพปลดปล่อยประชาชน ด้วยความสามารถและความยืดหยุ่นที่ไม่พบในเรือยกพลขึ้นบกรุ่นก่อน

## การออกแบบ
เรือสงครามสะเทินน้ำสะเทินบกนี้ประกอบด้วยลานจอดยานพาหนะ, ดาดฟ้าตอนที่มีฝาอับเฉา, ลานยกพลขึ้นบก และโรงเก็บเครื่องบิน มันสามารถบรรทุกเหล่านาวิกโยธิน, ยานยกพลขึ้นบก และเฮลิคอปเตอร์รวมกัน เรือนี้อาจจัดกองกำลังลงเรือได้ 600 ถึง 800 นาย ลานเฮลิคอปเตอร์ท้ายเรือมีจุดลงจอดสองจุดสำหรับรองรับการทำงานของเฮลิคอปเตอร์ขนส่งแซด-8 (แอ็สอา 321 ซูแปร์เฟรล็อง) สองลำ ส่วนโรงเก็บเครื่องบินสามารถเก็บเฮลิคอปเตอร์แซด-8 ได้สี่ลำ และดาดฟ้าตอนที่มีฝาอับเฉาเก็บยานเบาะอากาศระบายพลแบบ 726 ได้ถึงสี่ลำ ซึ่งสามารถขนถ่ายยานพาหนะหรือเหล่านาวิกโยธินขึ้นฝั่งทะเลได้ด้วยความเร็วสูง ยานเบาะอากาศระบายพลสามารถปล่อยลงน้ำโดยการเกิดน้ำท่วมพื้นที่เชื่อมต่อ เรือนี้ยังสามารถบรรทุกเรือระบายพลบนเสาสำหรับแขวนเรือที่กราบซ้ายเรือและกราบขวาเรือ และลานจอดยานพาหนะสามารถเก็บรถโจมตีสะเทินน้ำสะเทินบก รวมถึงรถรบทหารราบสะเทินน้ำสะเทินบกแซดบีดี-05 และรถถังเบาสะเทินน้ำสะเทินบกแซดทีดี-05 นอกจากนี้ สะพานท้ายเรือ, สองประตูด้านข้าง และทางลาดเอื้ออำนวยให้โหลดยานพาหนะและอุปกรณ์ได้อย่างรวดเร็ว

เรือนี้มีอาวุธปืนขาด 76 มม. หนึ่งกระบอก และระบบอาวุธปืนป้องกันระยะประชิดขนาด 30 มม. สี่ชุด

แบบ 071 อาจปฏิบัติการในฐานะเรือธงของกองกำลังเฉพาะกิจ รวมถึงอาจดำเนินการและช่วยเหลือด้านมนุษยธรรม, บรรเทาภัยพิบัติ และภารกิจต่อต้านโจรสลัด นอกเหนือไปจากการโจมตีสะเทินน้ำสะเทินบก

## การส่งออก
รัฐวิสาหกิจด้านอุตสาหกรรมการต่อเรือและองค์การการค้าของรัฐบาลจีน ได้นำเสนอสร้างแบบ 071 ดัดแปลงสำหรับกองทัพเรือมาเลเซีย ซึ่งทางมาเลเซียมีข้อกำหนดสำหรับเรืออู่ยกพลขึ้นบก 13,000 ตัน โดยจะเสียค่าใช้จ่ายสำหรับแบบ 071 หนึ่งในสามของเรืออู่ยกพลขึ้นบกชั้น''แซนแอนโทนีโอ''ที่สร้างโดยสหรัฐ

ครั้นในปี ค.ศ. 2019 กองทัพเรือไทยได้ทำการสั่งซื้อแบบ 071อี หนึ่งลำ

## เรือของชั้น

### ประเทศจีน

### ประเทศไทย

## ดูเพิ่ม

* กองกำลังผิวน้ำแห่งกองทัพเรือกองทัพปลดปล่อยประชาชน

## อ้างอิง

## แหล่งข้อมูลอื่น
* 
* IDEX 2007 Showcases China’s Productive Weapons Sector
* Type 071 Yuzhao class Amphibious Transport Dock (LPD)''

หมวดหมู่:ชั้นเรือการสงครามสะเทินน้ำสะเทินบก
หมวดหมู่:เรือในสังกัดกองทัพเรือสาธารณรัฐประชาชนจีน
หมวดหมู่:เรือการสงครามสะเทินน้ำสะเทินบกของกองทัพเรือไทย
หมวดหมู่:เรือพี่เลี้ยงเรือดำน้ำของกองทัพเรือไทย
แบบ 071
แองเจลา แลสเซิลส์

แองเจลา แลสเซิลส์ () เกิดเมื่อวันที่ 20 เมษายน ค.ศ. 1919 ณ ลอนดอน ประเทศอังกฤษ เป็นบุตรของ ชาลส์ สแตนลีย์ ดาวน์ดิง และ ลิเลียน เอ็มมา ลิวเลอร์ เธอประกอบอาชีพเป็นนักแสดงชาวอังกฤษ

## สมรส
แองเจลา แลสเซิลส์ สมรสกับ เจอราล์ด เดวิด แลสเซิลส์ พระบุตรใน เจ้าหญิงแมรี พระราชกุมารีและเคาน์เตสแห่งแฮร์วุด เมื่อวันที่ 15 กรกฎาคม ค.ศ. 1952 ก่อนจะหย่ากันในปี ค.ศ. 1978 ทั้ง 2 ได้แยกกันอยู่ตั้งแต่ปี ค.ศ. 1955 มีบุตรชาย 1 คน คือ
#เฮนรี แลสเซิลส์ (เกิด 19 พฤษภาคม ค.ศ. 1953)

ในปี ค.ศ. 1955 เธอและเจอราล์ด ได้แยกกันอยู่ เธอได้ย้ายไปอยู่ในบ้านเบเวเดฟ ซึ่งเป็นอดีตที่ประทับใน สมเด็จพระเจ้าเอ็ดเวิร์ดที่ 8 แห่งสหราชอาณาจักร สมเด็จพระราชปิตุลา (ลุง) ของสวามี ถึงแม้เธอจะหย่าแล้ว แต่ยังได้รับเชิญให้ร่วมงานพระราชวงศ์ต่างๆ สมเด็จพระราชินีนาถเอลิซาเบธที่ 2 แห่งสหราชอาณาจักร ยังคงพระราชทานพระบรมราชวโรกาสให้เธอเข้าเฝ้าทูลละอองธุลีพระบาทเสมอ และภายหลังการหย่า เธอก็มิได้สมรสใหม่อีก เธอเสียชีวิตใน เซอร์รีย์ ประเทศอังกฤษ เมื่อวันที่ 28 กุมภาพันธ์ ค.ศ. 2007 สิริอายุ 87 ปี

## อ้างอิง

หมวดหมู่:นักแสดงอังกฤษ
หมวดหมู่:ราชสำนักอังกฤษ
หมวดหมู่:ราชวงศ์วินด์เซอร์
สโมสรฟุตบอลโทรอนโต

**สโมสรฟุตบอลโทรอนโต** () เป็นสโมสรฟุตบอลจากเมืองโทรอนโตในประเทศแคนาดา ก่อตั้งในปี ค.ศ. 2005 ปัจจุบันเล่นอยู่ในเมเจอร์ลีกซอกเกอร์ ภูมิภาคตะวันออก

โดยโทรอนโตเอฟซีมีสโมสรคู่ปรับคือ มอนทรีออลอิมแพ็กต์


หมวดหมู่:สโมสรฟุตบอลในประเทศแคนาดา
หมวดหมู่:สโมสรฟุตบอลแคนาดาในลีกอเมริกัน
หมวดหมู่:สโมสรในเมเจอร์ลีกซอกเกอร์
หมวดหมู่:สโมสรกีฬาที่ก่อตั้งในปี พ.ศ. 2548
หมวดหมู่:กีฬาในโทรอนโต (รัฐออนแทรีโอ)